હવે હું વધુ પડતા ઉત્સાહ અને આત્મવિશ્વાસમાં આવી ગયો હતો. હું ઓરડામાં ખુરશીઓ લઈ આવ્યો. મેં એ જ ઓરડામાં બેસીને થાક ઉતારવા તેમને આગ્રહ કર્યો. હું મારી જીતના નશામાં ચૂર બની ગયો હતો. કંઈ પણ વિચાર્યા વિના જ ઉત્સાહમાં આવી જઈને મેં મારી ખુરશી બરાબર એ જ જગ્યા પર ગોઠવી જ્યાં પેલા વૃદ્ધની લાશને છુપાવી હતી, આત્મવિશ્વાસ સાથે હું તેમની સાથે ગોઠવાયો. તેઓ હવે સંતુષ્ટ થયા હતા મારી રીતભાતે તેમનો વિશ્વાસ જીતી લીધો હતો. મેં રાહત અનુભવી. તે ત્રણ વાતોએ વળગ્યા. મેં ઉત્સાહ અને દૃઢતાથી તેમની સાથે વાતો શરૂ કરી. તેઓ સામાન્ય વાતચીત કરતા રહ્યા.